|  |  |  |  |  |
| --- | --- | --- | --- | --- |
| **СПРАВКА ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ ОТ ОБЩЕСТВЕНИТЕ КОНСУЛТАЦИИ НА ПРОЕКТ НА ПРОЕКТ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА ЗА ОРГАНИЗАЦИЯТА НА ДВИЖЕНИЕТО И ПАРКИРАНЕТО НА ТЕРИТОРИЯТА НА ОБЩИНА ПЛОВДИВ (17.07.2022 Г.)** | | | | |
| **№** | **Организация/потребител**  **/вкл. начина на получаване на предложението/** | **Бележки и предложения** | **Приети/**  **неприети** | **Мотиви** |
| 1. | Предложение вх.№22 ОПР-862/ 06.07.2022 година от инж. Ненко Калакунов – директор на ОП “Паркиране и репатриране“ – община Пловдив, с което се допълва проекта на Наредбата | Предложение вх.№22 ОПР-862/ 06.07.2022 година от инж. Ненко Калакунов – директор на ОП “Паркиране и репатриране“ – община Пловдив, с което се допълва проекта на Наредбата  1.В текста на проекта чл.10,ал.1 да отпадне думата „свободно“ и да се замени с израза „съгласно режима на зоната“, като текста да бъде в следната редакция:  „Чл. 10.(1) На територията на града се определят райони, пътища или части от пътища за зони за платено и безплатно паркиране ("Синя зона") в определени часове на денонощието, от понеделник до събота включително, с изключение на обявените с нормативен акт официални национални празници, в часовия диапазон от 08.30 до 18.30 часа. Таксуването се определя съобразно действителното време на паркиране в зоните за паркиране. Служебните паркоместа на държавни институции, ведомства, общини и други организации на бюджетна издръжка или сдружения с идеална цел по чл.16а от Наредбата, попадащи в обхвата на „Синя зона“ след 17.30 часа от понеделник до петък и в събота се ползват съгласно режима на зоната, като за тях се заплаща цената, определена в ал.2. Условията и редът за паркиране се указват с хоризонтална маркировка и вертикална пътна сигнализация от съответните звена на Община Пловдив съгласно условията на ал.3.  2.В текста на проекта на чл.15, ал.2 в последното изречение след текста „предното стъкло“ да се добави „на автомобила „ и текста да бъде :  (2)На местата по ал. 1, могат да престояват до 3 часа само автомобили, снабдени с карта, удостоверяваща правото на ползване на такова място. Картата задължително съдържа международния знак "Инвалид”. Тя трябва да бъде поставена в долният десен ъгъл на предното стъкло на ППС, откъм вътрешната му страна, по начин, осигуряващ видимостта на изображението отвън. След изтичане на времето от 3 часа, автомобилите снабдени с карта, удостоверяваща правото на ползване на такова място престояват на мястото при режим на почасово платено паркиране съгласно правилата, установени в Наредбата. Установяването на времето за безплатен престой на автомобил паркиран на място, обозначено със знак Д21-„Инвалид“ се извършва от служителите на ОП “Паркиране и репатриране“ чрез ръчно въвеждане в системата на часа на паркирания автомобил и поставяне на предното стъкло на автомобила талон с вписан в него начален час на престоя. Талонът е съгласно образец приложение №2 на настоящата Наредба.  3.В текста на проекта за изменение на чл.16а думата „свободно“ да отпадне и да се замени с израза „съгласно режима на зоната“ и текста да бъде :  Чл.16а. За подобряване на сигурността на сградите на държавни институции, ведомства, общини и други организации на бюджетна издръжка или сдружения с идеална цел, при необходимост и при възможност се отреждат служебни паркоместа. Същите се разрешават по ред определен от Кмета на Общината и се предоставят за безвъзмездно ползване. След 17.30 часа от понеделник до петък и в събота от 08.30 до 18.30 часа служебните паркоместа, попадащи в обхвата на „Синя зона“ се ползват съгласно режима на зоната, като за тях се заплаща цената, определена в чл.10 ал.2 от настоящата Наредба.  4. В текста на проекта за изменение на чл.18,ал.4 се предлага следната редакция :  (4) Паркиране в режим на - "Служебен абонамент" бива :  -Дневен режим "Служебен абонамент" - валиден в работни дни, за "Синя зона" , в часовия диапазон от 08.30 до 18.30 часа.  -Разширен режим „Служебен абонамент „- валиден от 00.00 часа до 24.00 часа от понеделник до неделя включително с изключение на обявените с нормативен акт официални празници в РБългария.  Мотиви: По този начин ще бъде въведена диференциация на режима, като на заинтересованите граждани и юридически лица ще бъде предоставена възможност да избират кой от двата режима да заявяват в зависимост от дейността им и необходимостта от паркоместа.  5.В текста на проекта на чл.19а се предлага в последното изречение след текста „предното стъкло“ да се добави „на автомобила „ и текста да бъде :  Чл. 19а.На територията на Община Пловдив, изцяло електрическите превозни средства имат право да паркират безплатно до 3 часа в зоните за почасово платено паркиране (Синя зона и Зелена Зона), както и в зоната на "Спортен комплекс отдих и култура", След изтичане на времето от 3 часа, електрическите превозни средства в зоните за почасово платено паркиране (Синя зона и Зелена Зона) и в зоната на "Спортен комплекс отдих и култура" престояват при режим на почасово платено паркиране съгласно правилата, установени в Наредбата. Установяването на времето за безплатен престой на електрическо превозно средство, паркирано на място в обхвата на „Синя зона“ община Пловдив се извършва от служителите на ОП “Паркиране и репатриране“ чрез ръчно въвеждане в системата на часа на паркирания автомобил и поставяне на предното стъкло на автомобила талон с вписан в него начален час на престоя. Талонът е съгласно образец приложение №3 на настоящата Наредба.  6.Конкретизира се списъка на булеварди, улици и площади с разрешено краткотрайно платено паркиране (Синя Зона) –Приложение №1 на чл.10,ал.3 от Наредбата за организацията на движението и паркирането на територията на община Пловдив със следните улици и булеварди:  1.бул.“Цар Борис III- Oбединител №118 (над подлез бул.“Княгиня Мария Луиза“ );  2.улица „Преслав“ от №28 до №40;  3.улица „Гладстон„ –участък до МОЛ „Марково тепе“. | Прието частично. | Не се приема предложението да бъде добавен списъка на булеварди, улици и площади с разрешено краткотрайно платено паркиране (Синя Зона) –Приложение №1 на чл.10,ал.3 от Наредбата за организацията на движението и паркирането на територията на община Пловдив със следните улици и булеварди улица „Гладстон „ –участък до МОЛ „Марково тепе“, тъй като следва да бъде допълнително проучен въпроса с организацията на движение на излизащите от подземния паркинг на МОЛ “Марково тепе“ автомобили.  Не се възприема становището и относно проекта за изменение на чл.10,ал.2 от Наредбата. |
| 2. | Становище вх.№22-Ф-4363/05.07.2022 година от „Райд Шеър България“-ЕАД с ЕИК:204787918, представлявано от г-н Стефан Владимиров Стефанов – Изпълнителен директор | Становището касае предложеното изменение на чл.19а от проекта на Наредбата и е от оператора, предоставящ обществено достъпната услуга –откриване и наемане на електрически автомобили посредством мобилното приложение „СПАРК“, инсталирано на мобилен телефон.  В становището дружеството изразява несъгласие с предложената промяната на чл.19а и новата редакция на текста, според който на територията на Община Пловдив, изцяло електрическите превозни средства имат право да паркират безплатно до 3 часа в зоните за почасово платено паркиране (Синя зона и Зелена Зона), както и в зоната на "Спортен комплекс отдих и култура", След изтичане на времето от 3 часа, електрическите превозни средства в зоните за почасово платено паркиране (Синя зона и Зелена Зона) и в зоната на "Спортен комплекс отдих и култура" престояват при режим на почасово платено паркиране съгласно правилата, установени в Наредбата.  В становището се изразява увереност, че предоставяната услуга улеснява придвижването на територията на община Пловдив, от град Пловдив до летище София и допринася за развитието на екологичния транспорт и намалява чистия въздух и вредните емисии в града.  Излагат се доводи, че предложението противоречи на европейското законодателство, без да се сочи конкретика в тази насока и подробно се сочи информация за резултатите докладите за изследване чистотата на въздуха в шестте големи града на България, между които и град Пловдив и се излагат аргументи, че ако бъде приет проекта на разпоредбата на чл.19а, това ще доведе до спад на електрическите автомобили на територията на община Пловдив. | Прието |  |
| 3. | Становище изх.№22066/13.07.2022 г. и вх. № 22НЕТ-2583/14.07.22г. до кмета на общината от Американска Търговска камара в България, подписано от г-н Петър Иванов – Главен изпълнителен директор. | Становището също касае предложеното изменение на чл.19а от проекта на Наредбата.  В становището се изразява несъгласие с предложената промяната на чл.19а и новата редакция на текста, според който на територията на Община Пловдив, изцяло електрическите превозни средства имат право да паркират безплатно до 3 часа в зоните за почасово платено паркиране (Синя зона и Зелена Зона), както и в зоната на "Спортен комплекс отдих и култура",След изтичане на времето от 3 часа, електрическите превозни средства в зоните за почасово платено паркиране (Синя зона и Зелена Зона) и в зоната на "Спортен комплекс отдих и култура" престояват при режим на почасово платено паркиране съгласно правилата, установени в Наредбата.  В становището се подчертава, че с оглед спазването на европейските директиви за екологичен транспорт и постигане целите на „Зелената сделка“ следва да бъдат спазени тенденциите за даване на предимство на обществения транспорт и решенията му за развитието на градската мобилност при намаляване на вредните енергийни емисии и направеното предложение за изменение на Наредбата следва да се преразгледа.  Излагат се доводи, че приемането на текста ще се отрази негативно на бизнес климата и инвестиционната привлекателност на град Пловдив. | Прието |  |
| 4. | Становище вх.№22НЕТ-2611/15.07.2022 г. от общинските съветници от ППГОС „Демократична България – Обединение“: Веселина Александрова, Веселка Христамян, Владимир Славенски и Добромира Костова. | Възразява се срещу измененията в чл. 15, ал. 2, където установяването на времето за безплатен престой на автомобил паркиран на място обозначено със знак Д-21 „Инвалид“ се извършва от служителите на ОП „Паркиране и репатриране“ чрез ръчно въвеждане в системата на часа на паркирания автомобил и поставяне на предното стъкло на талон с вписан в него начален час на престоя. Талонът е съгласно образец Приложение 2 от настоящата наредбата и е без обосновка. Възразява се, че при така поставените условия хората с увреждания може да се наложи да чакат с часове обслужване от служител на ОП „Паркиране и репатриране“. Възразява се, че режимът е в разрез с преминаването към паркинг автомати и „СМС“ система за таксуване. Липсвало и обяснение на причините за въвеждането на този ред с талон, който да се слага на предното стъкло на автомобила. Изразява се негативно становище по изменението на чл. 18, ал. 4 относно служебния абонамент, като за пример се дава режима уреден с Наредбата на Столичната община в град София, където според диференцирани тарифи са предложени няколко варианта на служебен абонамент.  Изразява се негативно становище и по отношение на предложения проект за изменение на чл. 19а от Наредбата относно ограничаване безплатното паркиране до 3 часа за изцяло електрическите превозни средства в зоните за почасово платено паркиране.  Изразява се несъгласие и с допълване списъка на булеварди, улици и площади с разрешено краткотрайно платено паркиране /Синя зона/ Приложение № 1 на чл. 10, ал. 3 от Наредбата за организацията на движението и паркирането на територията на Община Пловдив, като липсвали мотиви за допълването му. | Приема се частично | Към настоящия момент в община Пловдив и в ОП “Паркиране и репатриране“ ежедневно постъпва сигнали, че на местата, обозначени със знак Д-21 „инвалид“ престояват целодневно автомобили, притежаващи карта за паркиране по чл.99а от Закона за движението по пътищата, издадена по реда на чл.15 от Наредбата за организацията на движението и паркирането на територията на община Пловдив. Това от своя страна възпрепятства други лица с увреждания да ползват специалните места, които общината е осигурила. Много от лицата с увреждания са принудени да паркират в обхвата на „Синята зона„ на конвенционални места, където автомобилите им биват принудително задържани по реда на чл.167,ал.2,т.2 от ЗДвП .  Всичко това налага да се въведе режим на контрол за автомобилите, обслужващи хората с увреждания, защото реализирайки правото си едно лице да паркира на място, обозначено със знак Д-21 „инвалид“ за цял ден, то неминуемо накърнява правото на останалите лица с увреждания също да ползват правото им гарантирано от ЗДвП и да могат да паркират на местата, определени за превозните средства, обслужващи хора с трайни увреждания. |
| 5.  6.  7. | Становище от 11.07.22г. от Сдружение „Национално представителство на Българската Стартъп предприемаческа общност“, представлявано от Добромир Иванов – Изпълнителен директор поща на община Пловдив,  Становище от 15.07.2022 година от Дилян Илчев Манолов  Възражение с вх. № 22-IX-16 от 30.06.2022 г. до ОБС и вх. № 22П-7510/15.07.2022г. до кмета на общината от живущи и работещи на ул. „Карловска“, която е предложена да бъде включена в списък - Приложение № 1 на чл. 10, ал. 3 от Наредбата за организацията на движението и паркирането на територията на Община Пловдив | Становището изразява несъгласие с предложения проект на Наредба за изменение и допълнение на Наредбата за организацията на движението и паркирането на територията на Община Пловдив в частта, касаеща преференциалното паркиране на изцяло електрическите превозни средства, като се възразява срещу ограничаване на времето за безплатно паркиране на 3 часа.  Становището се изразява несъгласие с проекта за изменение на чл. 15, ал. 2 от Проекта на Наредбата, където установяването на времето за безплатен престой на автомобил паркиран на място обозначено със знак Д-21 „Инвалид“ се извършва от служителите на ОП „Паркиране и репатриране“ чрез ръчно въвеждане в системата на часа на паркирания автомобил и поставяне на предното стъкло на талон с вписан в него начален час на престоя. Счита, че по този начин съответното лице с увреждания ще е принудено да чака регистрацията на превозното средство. Счита, че е изключено човек с увреждания да тръгне да търси служител, който да регистрира паркирането му. Намира, че проблем е и самия срок за паркиране на автомобил, обслужващ лице с увреждания. Предлага да бъде завишен контрола по издаването на стикери за автомобили, обслужващи хора с увреждания.  Във възражението се изтъква, че улица „Карловска“ е изключително неподходяща да бъде включена в приложението на Наредбата, предвид това, че от нечетните номера, от № 1 до № 41 и от четните, от № 2 до № 36 улицата се пресича от улиците „Оборище“, „Средец“, „Братаница“, „Войводиново“, „Богдан“ и „Неофит Рилски“ и се са налице множество кръстовища, които я правят неподходяща за обособяване на „Синя зона“ за кратковременно платено паркиране. | Прието  Не се приема  Прието | Към настоящия момент в община Пловдив и в ОП “Паркиране и репатриране“ ежедневно постъпва сигнали, че на местата, обозначени със знак Д-21 „инвалид“ престояват целодневно автомобили, притежаващи карта за паркиране по чл.99а от Закона за движението по пътищата, издадена по реда на чл.15 от Наредбата за организацията на движението и паркирането на територията на община Пловдив. Това от своя страна възпрепятства други лица с увреждания да ползват специалните места, които общината е осигурила.  Много от лицата с увреждания са принудени да паркират в обхвата на „Синята зона„ на конвенционални места, където автомобилите им биват принудително задържани по реда на чл.167,ал.2,т.2 от ЗДвП .  Всичко това налага да се въведе режим на контрол за автомобилите, обслужващи хората с увреждания, защото реализирайки правото си едно лице да паркира на място, обозначено със знак Д-21 „инвалид“ за цял ден, то неминуемо накърнява правото на останалите лица с увреждания също да ползват правото им гарантирано от ЗДвП и да могат да паркират на местата, определени за превозните средства, обслужващи хора с трайни увреждания. |
| 8. | Становище на Шнайдер Електрик България ЕООД  (вх. № 22НЕТ-2613/15.07.2022г) | Становището изразява подкрепа да бъде запазен преференциалния режим на платеното паркиране за изцяло електрическите превозни средства | Прието |  |
| 9. | Писмо на г-на Румяна Толова в МДТ при община Пловдив  (Вх.№22НЕТ-2394/28.06.2022 г.) | Изискване на справка за електрически автомобили | Не е относимо към проекта за изменение на нормативния акт |  |